钦定古今图书集成/方舆汇编/边裔典/第046卷 > 北周
## 钦定古今图书集成/方舆汇编/边裔典/第046卷 > 北周

### 明帝武成 年赵昶大破氐众王谦举兵沙州氐复据州应谦达奚儒讨平之

按《周书明帝本纪》不载。　按《氐本传》，“明帝时，兴州人
段吒及下辩、柏树二县民反，相率破兰皋戍。氐酋姜
多复率厨中氐蜀攻陷落丛郡以应之。赵昶率众讨
平二县，并斩段吒。而阴平、卢北二郡氐复往往屯聚，
与厨中相应。昶乃简择精骑，出其不意，径入厨中，至
大竹坪，连破七栅，诛其渠率，二郡并降。及昶还，厨中
主”氐复为寇掠，昶又遣仪同刘崇义、宇文琦率兵入
厨中讨之，大破氐众，斩姜多及符肆王等，于是群氐
并平。及王谦举兵沙州，氐帅开府杨永安又据州应
谦，大将军达奚儒讨平之。